ಎಲ್‍ಐಸಿ ಹಣದ ಆಸೆಗಾಗಿ ನಾದಿನಿ ವರಿಸಲು ಮುಂದಾಗಿ ನಾಪತ್ತೆ- ಪತಿಗಾಗಿ ಪತ್ನಿ ಕಣ್ಣೀರು

ಹಾವೇರಿ: ಪ್ರೀತಿ ಹೆಸರಲ್ಲಿ ತಲೆಕೆಡಿಸಿದ ಭೂಪ ಮೂರು ಬಾರಿ ಮದುವೆಯಾಗಿ ಸಂಸಾರ ಮಾಡಿದ್ದ. ಆದ್ರೀಗ, ತಮ್ಮನ ಎಲ್‍ಐಸಿ ಹಣ ಬರುತ್ತೆ ಅಂತ ನಾದಿನಿಯನ್ನ ಮದುವೆಯಾಗಲು ಹೆಂಡತಿಯನ್ನೇ ದೂರ ಮಾಡಿದ್ದಾನೆ. ಆದ್ರೆ, ಹೆಂಡತಿ ಮಾತ್ರ ನನಗೆ ಗಂಡ ಬೇಕು ಅಂತ ಪಟ್ಟು ಹಿಡಿದಿದ್ದಾರೆ.

ಹೌದು. ಹಾವೇರಿಯ ಕಾಟೇನಹಳ್ಳಿ ಗ್ರಾಮದ ಯಲ್ಲವ್ವ ಮತ್ತು ನಿಂಗಪ್ಪ ಕಳ್ಳಿಹಾಳ ಪ್ರೀತಿಸಿ 2007ರಲ್ಲಿ ಮದ್ವೆಯಾಗಿದ್ರು. ಅಂತರ್ಜಾತಿಯವರಾಗಿದ್ದರಿಂದ ಮನೆಯವರ ವಿರೋಧದಿಂದ 2010ರಲ್ಲಿ ಮತ್ತೆ ರಿಜಿಸ್ಟರ್ ಮದ್ವೆಯಾದ್ರು. ಇನ್ನೊಮ್ಮೆ ದೇವಸ್ಥಾನದಲ್ಲಿಯೂ ವಿವಾಹವಾದ್ರು. ಆದ್ರೆ, ಮೊದಲಿಗೆ ಕೆಲದಿನ ಚೆನ್ನಾಗಿದ್ದ ನಿಂಗಪ್ಪ ನಿನ್ನ ನಡತೆ ಸರಿಯಿಲ್ಲ ಅಂತ ಕುಟುಂಬದವರ ಜೊತೆ ಸೇರಿ ಯಲ್ಲವ್ವಳಿಗೆ ಕಿರುಕುಳ ಕೊಡಲು ಆರಂಭಿಸಿದ್ದಾನೆ.

ಎಲ್‍ಐಸಿ ಏಜೆಂಟರ್ ಆಗಿರೋ ಪತಿ ನಿಂಗಪ್ಪ ತನ್ನ ತಮ್ಮ ಸತ್ತ ಮೇಲೆ, ಎಲ್‍ಐಸಿ ಹಣದ ಆಸೆಗೆ ತಮ್ಮನ ಪತ್ನಿಯನ್ನೇ ಮದ್ವೆಯಾಗಲು ಯತ್ನಿಸಿದ್ದಾನೆ. ರಾಜಿ ಪಂಚಾಯ್ತಿ ಬಳಿಕ ಹೊಂದಿಕೊಂಡು ಹೋಗ್ತಿದ್ದ ನಿಂಗಪ್ಪ ಒಂದು ವಾರದಿಂದ ನಾಪತ್ತೆಯಾಗಿದ್ದಾನೆ. ಹೀಗಾಗಿ ನನಗೆ ನನ್ನ ಪತಿಬೇಕು, ಹುಡಿಕಿಕೊಡಿ ಅಂತ ಗ್ರಾಮೀಣ ಪೊಲಿಸ್ ಠಾಣೆ ಮೆಟ್ಟಿಲೇರಿದ್ದಾರೆ. ಪತಿ ನಿಂಗಪ್ಪ ಬೇರೊಬ್ಬರಿಗೆ ಮೋಸ ಮಾಡಬಾರದು. ತನ್ನ ಗತಿ ಬೇರೆ ಯಾರಿಗೂ ಬರಬಾರದು ಅಂತ ಯಲ್ಲವ್ವ ಕಣ್ಣೀರಿಡುತ್ತಿದ್ದಾರೆ.